স্বামীৰ অত্যাচাৰ সহিব নোৱাৰি নিজৰ দুই সন্তানক বুকুত বান্ধি ৰে'লৰ আগত জাঁপ দি আত্মহত্যা কৰা মহিলাগৰাকীৰ নাম মিনুৱাৰা খাতুন।
স্বামী গৃহৰ অকথ্য নিৰ্যাতন সহিব নোৱাৰি মহিলাগৰাকীয়ে আজি দিনৰ ভাগত দুই সন্তানক লগত লৈ উপস্থিত হয় পাঠশালাৰ ৰে'ল আলিত।
মহিলা গৰাকীৰ ৭ বছৰীয়া কন্যা ৰুকছানা আৰু দুবছৰীয়া কন্যা হামিম চুলতানাই তেতিয়ালৈকে বুজিব পৰা নাছিল যে কি কাৰণত সিঁহতক তালৈ নিয়া হৈছে।
এটা সময়ত সেই স্থানেৰে দুৰন্ত গতিৰে পাৰ হৈ গৈছিল এখন ৰে'ল। ৰে'ল খন অহাৰ সময়তে দুগৰাকী কন্যাক বুকুত সাৱটি ৰে'লৰ আগত জঁপিয়াই দিছিল মহিলাগৰাকীয়ে।
মহিলাগৰাকীৰ আত্নীয়ই কৰা অভিযোগ অনুসৰি মহিলা গৰাকীয়ে স্বামী হানিফ আলীৰ অত্যাচাৰ সহিব নোৱাৰিয়েই এনে চূড়ান্ত সিদ্ধান্ত গ্ৰহণ কৰিবলৈ বাধ্য হৈছে।
জানিব পৰা মতে হানিফ আলী পেছাত এজন গাড়ী চালক আৰু তেওঁ নিতৌ পত্নী মিনুৱাৰাৰ ওপৰত চলাই গৈছিল শাৰীৰিক তথা মানসিক নিৰ্যাতন।
